27Johanese a ba fetola a re: “Gape ga go se motho a ka se dirago a se a laelwa ke Modimo. 28#Joh. 1:20Lena beng le ka ntlhatsela gore ke be ke bolela ke re: ‘Nna ga ke Mesia, ke dio ba ke romilwe go mo kgorela tsela.’ 29Mong wa monyadiwa ke monyadi. Phelesi yena sa gagwe ke go ema a theeleditše ge monyadi a etla, gomme ge a ekwa lentšu la gagwe o thaba kudu. Ke ka mo le nna lethabo la ka bjale le phethagetšego ka gona. 30Gape yena setumo sa gagwe se swanetše gore se gole, sa ka se fokotšege.” 6 Lehono, batho ba nagana go swana le Bakanana le go dira dilo go swana le bona. Maphelo a bona a tletše ka thobalano, bošoro le go rata tšhelete. Eupša rena Jehofa o re nea ditemošo tše di kwagalago. O nyaka go re šireletša go fo swana le ge a ile a nyaka go šireletša Baisiraele mekgweng yeo e mebe. Na re tla ithuta diphošong tša bona? (1 Bakorinthe 10:6-11) Re swanetše go dira sohle se re ka se kgonago go phema tsela ya lefase ya go nagana. (Baroma 12:2) Na re tla katana ka matla go dira seo?